Bilag 1:

**Konkrete tiltag.**

|  |  |  |
| --- | --- | --- |
| **Initiativ 1** - Ny turismelov, turismekoncessionslov og andre turismerelaterede love | Ønske om at gældende og ny lovgivning for turismeerhvervet skal prioriteres og tilpasses til den ændrede omverden.  | Forslag til turismelov, turismekoncessionslov og lov om udlejning af boliger præsenteres til Inatsisartut, efterårssamling 2024 |
| **Initiativ 2** – Krydstogtsaktiviteter | Restriktioner for krydstogtsskibes sejlads og et ønske om at krydstogtsskibe i større grad bidrager til samfundet | Regulering af adgang til landet i form af zoneinddeling. Lovforslag præsenteres til Inatsisartut, efterårssamling 2024 |
| **Initiativ 3** - Afgifter | Ønske om en balanceret afgiftsstruktur, der i større grad bidrager til det grønlandske turismeerhverv, til gavn for områder som har behov. | Der skal udarbejdes forslag om et turistgebyr/afgift/skat kendt fra andre destinationer. Lovforslag præsenteres til Inatsisartut, efterårssamling 2024 |
| **Initiativ 4** - Turismestandarder | Tydeligere standarder for kvalitet, sikkerhed og bæredygtighed. | Bæredygtigheds-, kvalitets- og sikkerhedssikring af turismevirksomhed i forhold til at tilbyde turismeprodukter. Kravene implementeres i turismelovforslag der præsenteres til Inatsisartut, efterårssamling 2024 |

|  |  |  |
| --- | --- | --- |
| **Initiativ 5** – Lokal inddragelse | Øget fokus på opnåelse af bedre fordele for herboende aktører. | Fuldt bosiddende, aktive, deltagende og bidragende aktører i Grønland skal have fordele fremfor udenlandske. Kravene implementeres i turismelovforslag der præsenteres til Inatsisartut, efterårssamling 2024.Inden sommeren 2024 skal der udarbejdes nationale adfærdsguidelines i samarbejde med Visit Greenland, kommunerne og med input fra turismeindustrien. Der udarbejdes en kampagne om glæden ved turisme og de muligheder der er for involvering. Kampagnebeskrivelse udarbejdes senest februar 2024. |
| **Initiativ 6** – Gode finansieringsmuligheder | Gode finansieringsmuligheder skal være tilgængelige for turismeerhvervet. Udenlandske investorer skal inviteres med omtanke med udgangspunkt i prioriterede præmisser. | Afdækning af låne- og investeringsmuligheder. Afdækningen kan munde ud i konkrete initiativer der kan booste investeringer i turisme bredt i Grønland. Afdækningen skal være afsluttet 2024 |
| **Initiativ 7** – Styrket infrastruktur | Det skal tilstræbes, at kapacitet og rammer skal være afstemte, og planer for fremtidige strukturer skal være tydelige, stabile og troværdige. | Udbygning, vedligehold af og forebyggelse af slid på fysiske faciliteter og natur. En pulje på i alt 9,5 mio. kr. over 2023-2026, der er bevilget via Den Nordatlantiske Pulje (en pulje som den danske stat årligt allokerer midler til), anvendes til disse formål |
| **Initiativ 8** – Bæredygtige natur- og kulturoplevelser | Der skal til stadighed udvikles unikke natur- og kulturoplevelser hele året i arktisk topklasse med øget fokus på bæredygtighed. | Dialog med kommuner skal resultere i identificering af nye konkrete oplevelsesprojekter, der kan påbegyndes i 2024 |

|  |  |  |
| --- | --- | --- |
| **Initiativ 9** - sæsonforlængelse | Øget tilbud af attraktive oplevelser i de perioder hvor der er ledig kapacitet, for herigennem at øge helårsturismen, så indtjening, forrentning af investeringer, arbejdspladser med videre optimeres. | Sammen med relevante aktører tilbydes nye lavsæsonprodukter. Kampagne udføres for 2024/2025 sæson |
| **Initiativ 10** – Styrkede uddannelser og kvalifikationer | Uddannelsesniveauet indenfor turismeområdet ønskes styrket, ved at flere får lettere adgang til at uddanne og opkvalificere sig. Turismeerhvervet skal kunne tilbyde helårsansættelser, der kan medvirke til at tiltrække kvalificeret arbejdskraft. | Flere og nye turismeuddannelsesmuligheder skal tilbydes lokalt, sammen med eksisterende uddannelsesinstitutioner. Nye tilbud lanceres efterår 2024 |
| **Initiativ 11** – Øget vidensgrundlag | Ønske om øget samfundsøkonomisk dokumentation og statistik til brug for konsekvensmæssige beslutninger for turismeerhvervet. | Igangsætte en kortlægning af den reelle økonomiske effekt af turisme (TSA). En konkret mulighed ville være at finde en regnskabsmetode, der skal vise turismens økonomiske og beskæftigelsesmæssige betydning i Grønland og sætter tal på, hvor mange penge turisterne bruger og mange arbejdspladser erhvervet beskæftiger. En permanent TSA skal sikres efter 2024. |